钦定古今图书集成/明伦汇编/交谊典/第070卷 > 《为陈霸先与王僧辩盟文》陈沈炯
## 钦定古今图书集成/明伦汇编/交谊典/第070卷 > 《为陈霸先与王僧辩盟文》陈沈炯

“贼臣俟景，凶桀小人，逆天无状，构造奸恶，违背我恩
义，破掠我国家，毒害我生民，移毁我社庙。我高祖武
皇帝灵圣聪明，光宅天下，劬劳兆庶，亭育万民，如我
考妣，五十所载。哀景以穷，见归全景将戮之首，置景
要害之地，崇景非次之荣。我高祖于景何薄，我百姓
于景何怨？而景长戟强弩，陵蹙朝廷，锯牙郊甸，残食”
含灵，刳肝斮趾，不懕其快，曝骨焚尸，不谓为酷。高祖
菲食卑宫，春秋九十，屈志凝威，愤终贼手。大行皇帝
温严恭默，丕守鸿名，于景何有，复加忍毒。皇枝，繈抱
已上，缌功己还，穷刀极俎，既屠且鲙。岂有率土之滨，
谓为王臣，食人之禾，饮人之水，忍闻此痛，而不悼心。
况臣僧辩、臣霸先等，荷称国藩，湘东“王臣绎，泣血衔
哀之寄，摩顶至足之恩，世受先朝之德，身当将相之
任，而不沥胆抽肠，共诛奸逆，雪天地之痛，报君父之
仇，则不可以禀灵含识，戴天履地。今日相国，至孝元
感，灵武斯发，已破贼徒，获其元帅，止馀景身，尚在京
邑。臣僧辩与臣霸先，协和将帅，同心共契，必诛凶竖，
尊奉相国，嗣膺鸿业，以主郊祭，前途若有一功获一
赏，臣僧辩等不推己让物，先身帅众，则天地宗庙百
神之灵，共诛共责。臣僧辩、臣霸先同心共事，不相欺
负，若有违戾，明神殛之。”